钦定古今图书集成/明伦汇编/宫闱典/第079卷 > 高宗建炎元年六月辛未以子旉生大赦按宋史高宗本纪云云==绍兴元年，太常请行高禖之祀。== > 代贺生皇子表 陆游
## 钦定古今图书集成/明伦汇编/宫闱典/第079卷 > 高宗建炎元年六月辛未以子旉生大赦按宋史高宗本纪云云==绍兴元年，太常请行高禖之祀。== > 代贺生皇子表 陆游

景命降休，皇支毓秀，福庆传于中禁，懽声溢于普天。
臣〈中贺〉恭惟皇帝陛下，光宅海隅，丕承祖武。德亲九
族，孝达三神。后土顾怀，皇天眷祐。茂本支于百世，引
寿考于万年。臣违去清班，钦承吉语。赓歌瓜瓞，蚤知
周室之隆；参祝禖祠，阻奉汉庭之诏。臣限司官钥，不
获抃舞丹墀。